Plaasmoorde het afgeneem, sê polisieArgieffoto: AfriForum Jeug “Dit is positief. Daar was sedert 2003 ŉ jaarlikse afname, afgesien van een finansiële jaar [2012-2013],” het Phiyega aan Beeld gesê. Volgens haar kan dit toegeskryf word aan die werk wat gedoen word rakende landelike veiligheid, gemeenskappe se waaksaamheid en ander veiligheidspogings. Die Suid-Afrikaanse Polisiediens (SAPD) het die afgelope sewe jaar nie statistieke rakende plaasmoorde bekend gemaak nie, maar volgens Beeld wel rekord gehou. Volgens die rekords is 271 mense die afgelope vyf jaar op plase of kleinhoewes vermoor. Plaasmoorde het glo van 71 in 2010/11 tot 48 in 2013/14 afgeneem. Die jongste inligting wys 36 is tussen April en Desember 2014 vermoor. Die SAPD se jongste statistieke wys 36 mense is tussen April en Desember 2014 op plase of kleinhoewes vermoor. TLU SA het egter die statistieke bevraagteken en meen volgens sy rekord was daar minstens 63 plaasmoorde in 2012, 62 in 2013 en 67 in 2014. TLU SA se syfers sluit 45 moorde in wat in die polisie se inligting ontbreek. TLU SA se syfers is volgens kalenderjare en nie boekjare.